Esko Nikkari

**Esko Vilhelm Nikkari** () oli suomalainen näyttelijä. Uransa aikana hän esiintyi yli 70&nbsp;elo­kuvassa sekä useissa televisio­sarjoissa.

## Ura

Nikkari aloitti uransa nuoriso­seuran harrastaja­näyttämöllä, mistä Yleisradio hänet löysi näyttelijä­lakon aikaan. Ensimmäisen kiinnityksensä hän sai 1963 Vaasan Suomalaiseen teatteriin. Sen jälkeen hän näytteli Jyväskylässä ja Oulussa ja siirtyi sitten Helsinkiin, jossa hän oli kiinnitettynä Ryhmäteatteriin, Intimiteatteriin ja Kaupungin­teatteriin.

Nikkari jäi sairaus­eläkkeelle 2002 oltuaan vähän aikaa kiinnitettynä jälleen Vaasan kaupungin­teatteriin. Siirtyessään sinne Nikkari muutti takaisin koti­seudulleen Lapualle vanhaan koti­taloonsa, jota hän kunnosti. Eläkkeellä ollessaankin hän kuitenkin näytteli joitakin elo­kuva­rooleja.

Nikkari oli monien elo­kuva­ohjaajien luotto­näyttelijä. Aki Kauris­mäen elo­kuvista *[[Tulitikkutehtaan tyttö]]* toi hänelle Jussi-palkinnon 1991. Hänen sanotaan olleen elokuvissa suomalaisen miehen kasvot. Markku Pölönen pitää häntä harvinaisena näyttelijänä, joka pelkällä läsnäolollaan herätti katsojan. Hänen työmoraaliaan on kiitetty, ja nuoret näyttelijät pitivät häntä esi­kuvanaan.

Esko Nikkari valittiin postuumisti Etelä­pohjalaisen elo­kuvan Hall of Fameen 21.&nbsp;helmi­kuuta 2015. Syys­kuussa 2015 paljastettiin Esko Nikkarin muisto­merkki kulttuuri­keskus Vanhan Paukun alueella Lapualla. Muistomerkin on suunnitellut Timo Suvanto.

## Yksityiselämä

Nikkari kuoli Seinäjoen keskussairaalassa 68-vuotiaana. Hän oli joutunut sairaalaan kolmisen viikkoa aiemmin saatuaan sairaus­kohtauksen. Nikkari oli lisäksi sairastunut viimeisellä viikollaan keuhkokuumeeseen. Hänet on haudattu Simpsiön hautaus­maalle Lapualle. Kulttuurikeskus Vanhan Paukun alueella Lapualla paljastettiin syys­kuussa 2015 kuvan­veistäjä Timo Suvannon suunnittelema *Esko Nikkarin muisto­merkki*.

## Filmografia
### Elokuvat

* *[[Arvottomat]]* (1982)
* *[[Rikos ja rangaistus (vuoden 1983 elokuva)|Rikos ja rangaistus]]* (1983)
* *[[Klaani – tarina Sammakoitten suvusta]]* (1984)
* *[[Niskavuori (elokuva)|Niskavuori]]* (1984)
* *[[Hei kliffaa hei]]* (1985)
* *[[Kastematojen aika]]* (1985)
* *[[Painija (elokuva)|Painija]]* (1985)
* *[[Varjoja paratiisissa]]* (1986)
* *[[Jäähyväiset presidentille (elokuva)|Jää­hyväiset presidentille]]* (1987)
* *[[Hamlet liikemaailmassa]]* (1987)
* *[[Tilinteko]]* (1987)
* *[[Pohjanmaa (elokuva)|Pohjan­maa]]* (1988)
* *[[Ariel (elokuva)|Ariel]]* (1988)
* *[[Ihmiselon ihanuus ja kurjuus (elokuva)|Ihmiselon ihanuus ja kurjuus]]* (1988)
* *[[Talvisota (elokuva)|Talvisota]]* (1989)
* *[[Tulitikkutehtaan tyttö]]* (1990)
* *[[Veturimiehet heiluttaa]]* (1992)
* *[[Pekko Aikamiespojan poikamiesaika]]* (1993)
* *[[Pekko ja poika]]* (1994)
* *[[Kivenpyörittäjän kylä]]* (1995)
* *[[Pekko ja massahurmaaja]]* (1995)
* *[[Pekko ja muukalainen]]* (1996)
* *[[Kauas pilvet karkaavat]]* (1996)
* *[[Pekko ja unissakävelijä]]* (1997)
* *[[Vaiennut kylä]]* (1997)
* *[[Kuningasjätkä]]* (1998)
* *[[Kulkuri ja joutsen]]* (1998)
* *[[Juha (vuoden 1999 elokuva)|Juha]]* (1999)
* *[[Rikos ja rakkaus]]* (1999)
* *[[Lakeuden kutsu]]* (2000)
* *[[Hurmaava joukkoitsemurha (elokuva)|Hurmaava joukko­itse­murha]]* (2000)
* *[[Pieni pyhiinvaellus]]* (2000)
* *[[Rentun ruusu (elokuva)|Rentun ruusu]]* (2001)
* *[[Ponterosa]]* (2001)
* *[[Mies vailla menneisyyttä]]* (2002)
* *[[Umur]]* (2002)
* *[[Sibelius (elokuva)|Sibelius]]* (2003)
* *[[Vieraalla maalla]]* (2003)
* *[[Kaksipäisen kotkan varjossa]]* (2005)
* *[[Isiä ja Hirviöitä]]* (2005)
* *[[Elämän veistos]]* (2006)

### Televisio

* *[[Kahdeksan surmanluotia]]* (1972)
* *[[Kivisydän (televisiosarja)|Kivi­sydän]]* (1985)
* *[[Lentsu]]* (1990)
* *[[Hynttyyt yhteen]]* (1994)
* *[[Hyvä veli]]* (1995)
* *[[Kotikatu]]* (1997–1998)
* *[[Team Ahma]]* (1998)
* *[[Kylmäverisesti sinun]]* (2000)

## Palkinnot

* Humanismin käsi -palkinto 1988, roolit elo­kuvissa Pohjan­maa sekä Hamlet liikemaailmassa.
* Jussi-palkinto 1991 mies­sivu­osasta elo­kuvassa Tulitikkutehtaan tyttö.
* erikois-Venla-palkinto näyttelijä­työstään vuonna 2000
* Etelä­pohjalaisen elo­kuvan Hall of Fame 2015 (postuumisti)

## Lähteet

* 
* 

### Viitteet

## Aiheesta muualla

* Pohjan­maan tuntojen tulkki • Köyhän miehen Brando *Ylen Elävä arkisto*